Foto i video: I. Ćimić



KOLINDA GRABAR KITAROVIĆ, predsjednica Hrvatske, izviždana je na video konferenciji o slobodi medija i provjeravanju činjenica u koju je bilo uključeno 16 zemalja iz cijeloga svijeta.

Konferencija je putem video linka organizirana u prostorijama HND-a, a u suradnji s Veleposlanstvom SAD-a.

Dio aktivista Radničke fronte podigao je natpis "Croatian goverment is killing the media" upravo za vrijeme govora predsjednice Grabar Kitarović. Dio novinara i aktivista nakon što je izviždao predsjednicu napustio je veliku dvoranu HND-a gdje se održavala konferencija.



Naime, povodom 3. svibnja Svjetskog dana slobode medija HND je organizirao konferenciju Problemi medijskih sloboda u Europi u suradnji sa Zakladom Friedrich Ebert. Jedna od govornica bila je hrvatska predsjednica.

Tekst se nastavlja ispod oglasa

Moderator je bio veteran istraživačkog novinarstva iz Washington Posta i stručnjak za provjeru podataka u tekstovima Glenn Kessler koji je govorio o ulozi koju provjera podataka igra u odgovornosti vlasti, važnih javnih i privatnih institucija prema svojim građanima i kako svaki pojedinac može biti pronicljiviji čitatelj.